  Анжелика Тихонова корреспондент Шутэтскон нуналъёсы, 29-30 куартолэзе, Удмуртие зоръёс вуозы шуыса чаклало. Со сярысь элькунъя Гидрометцентрлэн пресс-службаез ивортӥз. Матысь уе омырын +8...+13 градус, ӵуказе нуназе +23…+28 градус шуныт луоз. Но нуналлэн кыкетӥ люкетаз гудыръялоз, чилекъялоз, дырын-дырын кисьтыса зороз шуыса возьмало. 30-тӥ куартолэзе кезьыт фронт ортчоз, температура лэзькоз. Уйин +11…+16, нуназе +16…+21 градус луоз. Тросаз ёросъёсын ӧжытак, интыосын золгес, зороз, озьы ик гудыръялоз Удмуртиысь Гидрометцентрлэн пресс-службаез31-тӥ куартолэзе зорыны кулэ ӧвӧл, но температура эшшо улӥе лэзькоз шуыса ало. Уйин +3…+8 градус, нуназе  +13…+18 градус гинэ луоз. Куд-ог интыосын музъем вылын 0…-1 градусозь кынтоз. Нырысь-валысь чакламъя, инвожо кутсконын салкым но кӧс куазь возиськоз. Уйин +3…+8 градус котыр луоз, куд-ог интыосын музъем вылын 0…-1 градусозь кынтыны быгатоз. Нуназе +15…+20 градус котыр луоз. Тегъёс: Ижкар Гидрометцентр Удмуртия инкуазь  